Metaxymorpha

Metaxymorpha er en slekt av biller som hører til familien praktbiller (Buprestidae). Denne slekten er spesielt ettertraktet mellom samlere da artene er fargerike og forholdsvis uvanlige.

 Utseende 
Middelsstore (gjerne 15-25 millimeter), blanke, fargerike praktbiller. Kroppen er nokså spoleformet. Hode, pronotum og undersiden er blankt svarte, gjerne med metallisk glans. Hodet har noe forlengede munndeler, på undersiden er prosternum (platen rett bak hodet) kjegleformet forlenget. Dekkvingene er brunrøde, oftest med en svart flekk eller et svart tverrbånd i spissen, det kan også finnes røde flekker eller tverrbånd. Dekkvingene har tydelige punktrader. Oversiden er uten synlige hår.

 Levevis 
De voksne billene finnes gjerne på blomster der de drikker nektar.
Svært lite er kjent om larvebiologien til denne slekten utover at larvene utvikler seg i død ved.

 Utbredelse 
Slekten er utbredt i det nordlige og nordøstlige Australia og på Ny-Guinea med omkringliggende øyer.

 Systematisk inndeling 
Inndelingen følger insectoid.info - Buprestinae

 Ordenen biller, Coleoptera
 Underordenen Polyphaga
 Overfamilien praktbiller, Buprestoidea
 Familien praktbiller, Buprestidae
 Underfamilien Buprestinae Leach, 1815
 Stammen Stigmoderini Lacordaire, 1985
 Slekten Metaxymorpha Parry, 1848
 Metaxymorpha alexanderiensis Nylander, 2008
 Metaxymorpha apicalis (van de Poll, 1886)
 Metaxymorpha apicerubra Thery, 1923
 Metaxymorpha dohertyi Thery, 1923
 Metaxymorpha gloriosa Blackburn, 1894
 Metaxymorpha grayii (Parry, 1848)
 Metaxymorpha hanloni Nylander, 2008
 Metaxymorpha hauseri Thery, 1926
 Metaxymorpha hilleri Nylander, 2004
 Metaxymorpha hudsoni Nylander, 2001
 Metaxymorpha imitator Neef de Sainval, 1994
 Metaxymorpha landeri Nylander, 2001
 Metaxymorpha mariettae Nylander, 2004
 Metaxymorpha meeki Thery, 1923
 Metaxymorpha nigrofasciata Nylander, 2001
 Metaxymorpha nigrosuturalis Neef de Sainval & Lander, 1993
 Metaxymorpha pledgeri Nylander, 2001
 Metaxymorpha sternalis Hoscheck, 1931

 Referanser 

 Kilder 
 T.C. MacRae (2009) Beetles in the Bush - Review of Calodema and Metaxymorpha. Med plansjer av artene. (en anmeldelse av Nylander, U. (2008). Review of the genera Calodema and Metaxymorpha (Coleoptera: Buprestidae: Stigmoderini) Folia Heyrovskyana, Supplementum 13, 1-84.)

 Eksterne lenker 


Kategori:Praktbiller
Kategori:Dyr formelt beskrevet i 1848
Kategori:Dyr formelt beskrevet av Frederic John Sidney Parry